[bookmark: _GoBack] VENDIM 
Nr.234, datë 6.3.2009

PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA NDËRTIMI I NËNSTACIONIT ELEKTRIK 400/220/110 KV, NË KASHAR
 
Në mbështetje të nenit 100 të Kushtetutës, të neneve 5, pika 1, 20 e 21 të  ligjit nr.8561, datë 22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik”,  me propozimin e Ministrit të Ekonomisë, Tregtisë dhe Energjetikës,  Këshilli i Ministrave                                   

VENDOSI:
 
1. Shpronësimin, për interes publik, të pronarëve të pasurive të paluajtshme, pronë private, që preken nga ndërtimi i nënstacionit elektrik 400/220/110 KV, në komunën e Kasharit, sipas tabelës, që i bashkëlidhet këtij vendimi. 
2. Shpronësimi të bëhet në favor të OST sh.a.  
3. Masa e shpërblimit të pronarëve, për pasuritë pronë private me sipërfaqe 105 000 (njëqind e pesë mijë) m2, tokë/arë, truall, banesë, ndërtim industrial, është 340 757 924 (treqind e dyzet milionë e shtatëqind e pesëdhjetë e shtatë mijë e nëntëqind e njëzet e katër) lekë.  
4. Vlera e përgjithshme e shpronësimit të përballohet nga fondet e OST sh.a.  
5. Vlera e shpenzimeve procedurale, në shumën 460 000 (katërqind e gjashtëdhjetë mijë) lekë, të përballohet nga OST sh.a.  
6. Shpronësimi  do të fillojë në muajin mars dhe do të përfundojë brenda muajit maj 2009. 
7. Mënyra e pagesës të bëhet pas paraqitjes së dokumenteve të pronësisë, në përputhje me ligjin nr.8561, datë 22.12.1999.  
8. Ngarkohen Ministria e Ekonomisë, Tregtisë dhe Energjetikës dhe OST sh.a. për zbatimin e këtij vendimi.  
Ky vendim hyn në fuqi menjëherë dhe botohet në Fletoren Zyrtare.
 
KRYEMINISTRI 
Sali  Berisha

